
Linnavara tasuta kasutamise lepingu pikendamine
(Sihtasutus Narva Linna Arendus)
1. ASJAOLUD JA MENETLUSE KÄIK

Narva Linnavalitsuse 14.07.2010. a korralduse nr 876-k alusel sõlmiti Narva Linnavalitsuse Linnavara- ja Majandusameti (registrikood 75029837), alates 01.04.2013. a Narva Linna Arenduse ja Ökonoomika Ameti (registrikood 75029524), alates 01.03.2015. a Narva Linnavalitsuse Arhitektuuri- ja Linnaplaneerimise Ameti (registrikood 75029820), ja Sihtasutuse Narva Linna Arendus (registrikood 90003812) vahel 29.07.2010 linnavara tasuta kasutamise leping nr 1/548-T kehtivusajaga 31.07.2015.

Lepingu kohaselt anti SA-le Narva Linna Arendus kasutusse linnavara - Narvas Paul Kerese tn 20 // 22 asuva kinnistu (katastritunnus 51101:005:0001) osa koos alljärgnevate olemasolevate ehitistega:

	Jrk nr
	Vara nimetus 
	Aadress 
	Ühik
	Kogus
	Soetus maksumus, eurot

	1
	Hoone, 

ehitisregistri kood 118009606
	Paul Kerese 

tänav  20
	tk
	1
	751 840,54

	2
	Soojussõlm
	Paul Kerese 

tänav  20
	tk
	1
	4 386,71

	4
	Teed, asfaltbetoon
	Paul Kerese 

tänav  20
	m²
	1 649,0
	0

	5
	Veetorud D = 50mm
	Paul Kerese 

tänav  20
	m
	19,98
	0

	6
	Kanalisatsioon D = 200mm      
	Paul Kerese 

tänav  20
	m
	61,78
	0


01.03.2015. a laekus Narva Linnavalitsuse Arhitektuuri- ja Linnaplaneerimise Ametile SA-lt Narva Linna Arendus taotlus, milles palutakse pikendada 29.07.2010 linnavara tasuta kasutamise lepingu nr 1/548-T kehtivusaega 5 aastaks.
SA Narva Linna Arendus kasutab ülalnimetatud linnavara sihtasutuse põhikirjaliste eesmärkide teostamiseks.
Sihtasutuse peamised põhikirjalised eesmärgid on elukeskkonna kvaliteedi tõstmine ja regiooni konkurentsivõime tugevdamine.
SA Narva Linna Arendus taotlust arutati Narva Linnavalitsuse linnavarakomisjoni koosolekul 08.04.2015. a (protokoll nr 4) ning otsustati:
1. Nõustuda SA Narva Linna Arendus, registrikood  90003812, taotlusega ning pikendada Narvas Paul Kerese tänav 20 asuva linnavara suhtes 29.09.2004. a sõlmitud linnavara tasuta kasutamise lepingu nr 1/548-Т kehtivusaega 5 aastaks.
2. Narva Linnavalitsuse Arhitektuuri- ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

Narva Linnavolikogu 17.03.2005.a määruse nr 14/52 “Linnavara kasutusse andmise korra” (muudetud Narva Linnavolikogu 17.01.2008 määrusega nr 4) (edaspidi Kord) punkti 60 kohaselt kasutusse andja ja kasutaja eelneval kokkuleppel võib kasutuslepingut pikendada ainult sellise kasutajaga, kes on nõuetekohaselt täitnud kasutuslepingu tingimusi juhul, kui lepingu kehtivusaja jooksul ei teki linnal vajadust kasutada kasutusse antud vara avalikel eesmärkidel (p. 60.1). Lõplik otsustus kasutuslepingu pikendamise kohta võetakse vastu tähtajalise lepingu sõlmimisel Korra punkti 5 sätestatud juhtudel. 

Korra punktide 5, 5.1, 5.1.2 kohaselt otsuse kinnisasjade kasutusse andmise kohta võtab vastu linnavalitsus juhul, kui kinnisasi antakse kasutusse tähtajaga 1 (üks) aasta või rohkem, kuid mitte kauemaks  kui 25 (kakskümmend viis) aastat. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga.

Korra punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Paul Kerese tänav 20 asuva hoone bilansiline valdaja.

2. ÕIGUSLIKUD ALUSED
Narva Linnavolikogu 17.03.2005. a määruse nr 14/52 “Linnavara kasutusse andmise kord”  (muudetud Narva Linnavolikogu 21.02.2013 määrusega nr 4) punktides 7.2 ja 7.2.5 sätestatu alusel võib linnavara sihtasutustele kasutusse anda tasuta tähtajaga kuni 5 aastat linnavalitsuse korraldusega.

3.  OTSUS

3.1.  Kehtestada Narvas Paul Kerese tänav 20 asuva linnavara suhtes 29.09.2004. a sõlmitud linnavara tasuta kasutamise lepingu nr 1/548-Т kehtivusajaks 31.07.2020. a. 
3.2. Narva Linnavalitsuse Arhitektuuri- ja Linnaplaneerimise Ametil teha korralduse punktis 3.1 nimetatud äriruumi tasuta kasutamise lepingus vastav muudatus.
4. RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks sihtasutusele Narva Linna Arendus.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

